Pinetown-ongeluk: Nuwe feite word ondersoekSanele Goodness May. Foto: 988 media Sanele Goodness May van Swaziland, wat verlede jaar in Pinetown, KwaZulu-Natal die dood van 24 mense veroorsaak het, het Vrydag weer in die dorp se landdroshof verskyn. Die saak is tot 2 April uitgestel om May se prokureur, Lindokuhle Mdlethshe, genoeg tyd te gun om ŉ vertoë by die adjunk-direkteur van openbare vervolging in te dien, en om die staatsaanklaer tyd te gun om dit in te dien. Daar is nie in die hof gesê wat dié vertoë behels nie. May sou na verwagting Vrydag aansoek gedoen het om borgtog, nadat sy aanklag van moord na strafbare manslag verander is. Mdlethshe het egter aan die hof gesê dat nuwe feite ondersoek word en dat hy nog nie gereed is om die nuwe borgtogaansoek voor te lê nie. May se vragmotor het op 5 September, tydens spitsverkeer, vier minibustaxi’s en twee motors getref. Altesaam 22 mense is op die toneel dood en twee het later in die hospitaal aan hul beserings beswyk. ŉ Video van die voorval het groot reaksie uitgelok en die video is intussen reeds byna 1 miljoen keer op YouTube gekyk. Klik hier om dit sien. Lees ook: Pinetown-ongeluk: Trokbestuurder weer in hof Pinetown-ongeluk: Moordaanklagte teen trokbestuurder laat vaar Pinetown-ongeluk: Hof sê oor borg Pinetown-ongeluk: Bestuurder hoor vandag oor borg Pinetown-ongeluk: Bestuurder se lisensie vervals én hy is onwettig in land Pinetown-ongeluk: Bestuurder gaan vandag aansoek doen om borgtog Pinetown-ongeluk: Vragmotoreienaar berou ongeluk Pinetown gru-ongeluk: Trokbestuurder vandag weer in hof Dodetal in Pinetown-ongeluk styg Video: Lugvideo van Pinetown gru-ongeluk gepubliseer Pinetown gru-ongeluk: Bestuurder van 22 moorde aangekla Pinetown-trokongeluk: Bestuurder vandag in hof Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk